කෙසේ වෙතත් අද පෙරවරුවේ යළිත් දෙමළ ජාතික සන්ධානයේ මන්ත්‍රී කණ්ඩායම රැස්වී විශ්වාසභංග යෝජනාව සම්බන්ධයෙන් සාකච්ඡා කිරීමට නියමිත බවයි එම සන්ධානය නියෝජනය කරන මන්ත්‍රිවරයෙකු හිරු ප්‍රවෘත්ති අංශයට කියා සිටියේ.එමෙන්ම ජනතා විමුක්ති පෙරමුණේ පාර්ලිමේන්තු කණ්ඩායමද සිය පක්ෂ මූලස්ථානයේදී රැස්වී තීරණය කළේ විශ්වාසභංග යෝජනාවට පක්ෂව ඡන්දය භාවිත කිරීමටයි.මේ අතර, ශ්‍රී ලංකා මුස්ලිම් කොංග්‍රස් උත්තරීතර මණ්ඩලය ඊයේ රාත්‍රි 7 ට පක්ෂ මූලස්ථානය වන දරුසලාම් හිදී රැස්වූ අතර එහිදී තීරණය කර ඇත්තේ මෙම යෝජනාවට විරුද්ධව ඡන්දය භාවිතා කිරීමටයි.මේ අතර ඇමති මනෝ ගනේෂන් නායකත්වය දරණ දෙමළ ප්‍රගතිශීලි පෙරමුණ ද විශ්වාසභංග යෝජනාවේදී අග්‍රාමාත්‍යවරයාට පක්ෂව ඡන්දය භාවිත කිරීමට තීරණය කර තිබෙනවා.